Bigfala renfol -Saeklon Gina
Weta Ofis i rikodem 165.8 milimita blong renfol we i kosem bigfala flood long ol eria long Efate.
Rikod ia hemi blong Thursday 8am kasem tete Friday 8am folem Category 1 Saeklon Gina.
Long tete moning, social media i fulap long ol foto blong flood long ol eria long Port Vila.
I kat ripot se sam pipol i mas muv aot long ol haos blong olgeta.
Air Vanuatu i putum aot notis blong talem se hemi saspendem ol domestik mo international blong tete from flood i fulap long Bauerfield airport.
Wota i fulum ap ofis blong Air Vanuatu mo VBTC Nius i kasem infomesen se sam domestik parcel i wet wet.
Douglas Tamara, longtaem residen we i liv long Switi i talem se ol otoriti i mas klinim ol drainage evri taem.
Hemi talem se bigfala ren ia, fulap haos wota i ko insaed.
Mr Tamara i talem se ol otoriti i mas akt risponsibol from en blong dei ol pipol long komuniti i kam viktim blong hem.
Wan relaible sos i rispon blong talem se hemi no problem blong drainage be from i nogat gudfala planning system long town.
Saeklon Gina hemi wan smol hariken wetem wind pawa we i forecast long senta. Taem saeklon i mekem wan landfall long Epi, i katem daon spid blong win tu long Efate. Mo plante klaod i afektem ol komuniti long Epi mo Efate we i mekem bigfala flood.
hau_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn bam_Latn tpi_Latn tpi_Latn tpi_Latn